Fast & Furious 9: Charlize Theron Kongsikan Pandangan Pertama Cipher
Tidak banyak info tentang plot filem Fast & Furious 9, namun apa yang peminat tahu, antagonis dari filem The Fate of the Furious, Cipher akan kembali dalam filem akan datang. Pelakonnya, Charlize Theron telah berkongsi gambar yang memaparkan pandangan pertama karakternya dalam filem Fast & Furious 9. Dengan gaya potongan rambut pendek, Cipher kelihatan comel dan ‘badass’ dalam masa yang sama. Anda boleh saksikan gambarnya tersebut dibawah. Fast & Furious 9 dibintangi Vin Diesel yang akan meneruskan peranan utamanya, bersama-sama pelakon asal, seperti Michelle Rodriguez, Jordana Brewster, Nathalie Emmanuel, Tyrese Gibson, Ludacris.dan Michael Rooker. Filem ini turut dibintangi Charlize Theron dan Helen Mirren yang akan memainkan peranan mereka dalam Fate of the Furious serta John Cena yang menggantikan tempat Dwayne “The Rock” Johnson. Pengarah Justin Lin akan kembali mengarah francais kali ini selepas menerajui 3 filem awal Fast and Furious iaitu filem ketiga sehingga keenam. Dan Casey bertindak selaku penulis skrip berdasarkan cerita dari Lin. Fast & Furious 9 dijangka akan menemui penonton pada 22 Mei 2020.